title: Kommissionens gennemførelsesdirektiv (EU) 2020/432 af 23. marts 2020 om ændring af Rådets direktiv 2002/55/EF for så vidt angår definitionen af grøntsager og listen over slægter og arter i artikel 2, stk. 1, litra b) (EØS-relevant tekst)

text:
                  24.3.2020

                  DA

                  Den Europæiske Unions Tidende

                  L 88/3

         KOMMISSIONENS GENNEMFØRELSESDIREKTIV (EU) 2020/432
         af 23. marts 2020
         om ændring af Rådets direktiv 2002/55/EF for så vidt angår definitionen af grøntsager og listen over slægter og arter i artikel 2, stk. 1, litra b)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/55/EF af 13. juni 2002 om handel med grøntsagsfrø (1), særlig artikel 2, stk. 2, og
         ud fra følgende betragtninger:

                     (1)

                     I Kommissionens gennemførelsesdirektiv (EU) 2019/990, (2) som ændrede artikel 2, stk. 1, litra b), i direktiv 2002/55/EF, blev definitionen af »grøntsager«, der står før tabellen i nævnte artikel, fejlagtigt slettet. Som følge heraf indeholder artikel 2, stk. 1, litra b), i direktiv 2002/55/EF ikke længere nogen definition af »grøntsager«, hvilket er en væsentlig del af direktivet.

                     (2)

                     Direktiv 2002/55/EF bør derfor berigtiges i overensstemmelse hermed.

                     (3)

                     Af hensyn til retssikkerheden bør gennemførelsesdatoen i nærværende direktiv svare til den gennemførelsesdato, der er fastsat i gennemførelsesdirektiv (EU) 2019/990.

                     (4)

                     Foranstaltningerne i dette direktiv er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DETTE DIREKTIV:

            Artikel 1
            Ændring af direktiv 2002/55/EF
            Direktiv 2002/55/EF ændres som anført i bilaget til dette direktiv.

            Artikel 2
            Gennemførelse

               1.   Medlemsstaterne vedtager og offentliggør senest den 30. juni 2020 de love og administrative bestemmelser, der er nødvendige for at efterkomme dette direktiv. De underretter straks Kommissionen herom.
               De anvender disse love og bestemmelser fra den 1. juli 2020.
               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Adressater
            Dette direktiv er rettet til medlemsstaterne.

            Udfærdiget i Bruxelles, den 23. marts 2020.

                  På Kommissionens vegne

               Ursula VON DER LEYEN

                  Formand

            (1)  EFT L 193 af 20.7.2002, s. 33.

            (2)  Kommissionens gennemførelsesdirektiv (EU) 2019/990 af 17. juni 2019 om ændring af listen over slægter og arter i artikel 2, stk. 1, litra b), i Rådets direktiv 2002/55/EF, i bilag II til Rådets direktiv 2008/72/EF og i bilaget til Kommissionens direktiv 93/61/EØF (EUT L 160 af 18.6.2019, s. 14).

            BILAG
            I direktiv 2002/55/EF affattes artikel 2, stk. 1, litra b), således:

                        »b)

                        »Grøntsager«: planter af følgende arter bestemt til landbrugs- eller gartneriproduktion, med undtagelse af dekorative formål:

               Allium cepa L.

                        —

                        Cepa-gruppen (Kepaløg)

                        —

                        Aggregatum-gruppen (Skalotteløg)

               Allium fistulosum L. (Pibeløg)

                        —

                        alle sorter

               Allium porrum L. (Porre)

                        —

                        alle sorter

               Allium sativum L. (Hvidløg)

                        —

                        alle sorter

               Allium schoenoprasum L. (Purløg)

                        —

                        alle sorter

               Anthriscus cerefolium (L.) Hoffm. (Havekørvel)

                        —

                        alle sorter

               Apium graveolens L.

                        —

                        Gruppen bladselleri

                        —

                        Gruppen knoldselleri

               Asparagus officinalis L. (Almindelig asparges)

                        —

                        alle sorter

               Beta vulgaris L.

                        —

                        Gruppen rødbede

                        —

                        Gruppen bladbede

               Brassica oleracea L.

                        —

                        Gruppen grønkål

                        —

                        Gruppen blomkål

                        —

                        Gruppen hovedkål (rødkål og hvidkål/spidskål)

                        —

                        Gruppen rosenkål

                        —

                        Gruppen knudekål

                        —

                        Gruppen savojkål

                        —

                        Gruppen broccoli

                        —

                        Gruppen palmekål

                        —

                        Gruppen ribbekål (portugisisk kål)

               Brassica rapa L.

                        —

                        Gruppen kinakål

                        —

                        Gruppen majroe

               Capsicum annuum L. (Spansk peber, herunder chilipeber og sød peber)

                        —

                        alle sorter

               Cichorium endivia L. (Endivie)

                        —

                        alle sorter

               Cichorium intybus L.

                        —

                        Gruppen witloof-cikorie (julesalat)

                        —

                        Gruppen bredbladet cikorie (italiensk cikorie)

                        —

                        Gruppen cikorierod

               Citrullus lanatus (Thunb.) Matsum. et Nakai (Vandmelon)

                        —

                        alle sorter

               Cucumis melo L. (Melon)

                        —

                        alle sorter

               Cucumis sativus L.

                        —

                        Gruppen almindelig agurk

                        —

                        Gruppen drueagurk

               Cucurbita maxima Duchesne (Centnergræskar)

                        —

                        alle sorter

               Cucurbita pepo L. (Mandelgræskar, herunder moden græskar og ufo-squash, eller courgette, herunder umoden ufo-squash)

                        —

                        alle sorter

               Cynara cardunculus L.

                        —

                        Gruppen artiskok

                        —

                        Gruppen kardon

               Daucus carota L. (Have- og fodergulerod)

                        —

                        alle sorter

               Foeniculum vulgare Mill. (Almindelig fennikel)

                        —

                        Gruppen Azoricum

               Lactuca sativa L. (Havesalat)

                        —

                        alle sorter

               Solanum lycopersicum L. (Tomat)

                        —

                        alle sorter

               Petroselinum crispum (Mill.) Nyman ex A. W. Hill

                        —

                        Gruppen bladpersille

                        —

                        Gruppen rodpersille

               Phaseolus coccineus L. (Pralbønne)

                        —

                        alle sorter

               Phaseolus vulgaris L.

                        —

                        Gruppen buskbønne

                        —

                        Gruppen stangbønne

               Pisum sativum L.

                        —

                        Gruppen skalært

                        —

                        Gruppen marvært

                        —

                        Gruppen sukkerært

               Raphanus sativus L.

                        —

                        Gruppen radise

                        —

                        Gruppen ræddike

               Rheum rhabarbarum L. (Haverabarber)

                        —

                        alle sorter

               Scorzonera hispanica L. (Haveskorzoner)

                        —

                        alle sorter

               Solanum melongena L. (Aubergine eller ægplante)

                        —

                        alle sorter

               Spinacia oleracea L. (Spinat)

                        —

                        alle sorter

               Valerianella locusta (L.)Laterr. (Tandfri vårsalat)

                        —

                        alle sorter

               Vicia faba L. (Valsk bønne)

                        —

                        alle sorter

               Zea mays L.

                        —

                        Gruppen sukkermajs

                        —

                        Gruppen perlemajs

                  Alle hybrider af ovennævnte arter og grupper.«


title: Kommissionens delegerede direktiv (EU) 2021/647 af 15. januar 2021 om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af visse bly- og hexavalente chromforbindelser i elektriske og elektroniske tændere til sprængstoffer til civile (professionelle) formål (EØS-relevant tekst)

text:
                  20.4.2021

                  DA

                  Den Europæiske Unions Tidende

                  L 133/54

         KOMMISSIONENS DELEGEREDE DIREKTIV (EU) 2021/647
         af 15. januar 2021
         om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for anvendelsen af visse bly- og hexavalente chromforbindelser i elektriske og elektroniske tændere til sprængstoffer til civile (professionelle) formål
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, der er opført i direktivets bilag III, er undtaget fra denne begrænsning.

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Bly og hexavalent chrom er stoffer, der er underlagt begrænsninger, og som er opført i bilag II til direktiv 2011/65/EU.

                     (4)

                     Den 19. januar 2018 modtog Kommissionen en ansøgning i henhold til artikel 5, stk. 3, i direktiv 2011/65/EU om en undtagelse til opførelse i nævnte direktivs bilag III for anvendelsen af bly- og hexavalente chromforbindelser i elektriske og elektroniske tændere til sprængstoffer til civile (professionelle) formål (»den ønskede undtagelse«).

                     (5)

                     Vurderingen af ansøgningen omfattede høring af interessenterne i henhold til artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

                     (6)

                     Visse bly- og hexavalente chromforbindelser anvendes i vigtige bestanddele til elektriske og elektroniske tændere, f.eks. elektriske tændhoveder, primære sprængladninger og pyrotekniske forsinkelsesladninger. Elektriske og elektroniske tændere er blandt de elektriske og elektroniske detonatorer, der primært anvendes ved udvinding af mineraler, til bygge- og nedrivningsaktiviteter samt i komponenter til integrerede redningssystemer.

                     (7)

                     I øjeblikket findes der på markedet ingen alternativer til blydiazid, blystyphnat, blydipicramat, orangemønje (blytetroxid) eller blydioxid i elektriske og elektroniske tændere og til bariumchromat i pyrotekniske langtidsforsinkelsesladninger i elektriske og elektroniske tændere, som opfylder alle væsentlige krav med henblik på at sikre, at de pågældende tændere fungerer på en betryggende måde.

                     (8)

                     På grund af manglen på alternativer er det ikke videnskabeligt og teknisk muligt i praksis at substituere eller eliminere blydiazid, blystyphnat, blydipicramat, orangemønje (blytetroxid), blydioxid og bariumchromat i visse komponenter til elektriske og elektroniske tændere. Undtagelsen er i overensstemmelse med Europa-Parlamentets og Rådets forordning (EF) nr. 1907/2006 (2) og svækker således ikke den miljø- og sundhedsbeskyttelse, der ydes ved den.

                     (9)

                     Den ønskede undtagelse bør derfor indrømmes, ved at de anvendelser, der er omfattet heraf, medtages i bilag III til direktiv 2011/65/EU for så vidt angår det elektriske og elektroniske udstyr i kategori 11.

                     (10)

                     Den ønskede undtagelse bør indrømmes for en periode på fem år fra den 20. april 2021, jf. artikel 5, stk. 2, første afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (11)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag III til direktiv 2011/65/EU ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. oktober 2021 de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.
               De anvender disse bestemmelser fra den 1. november 2021.
               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 15. januar 2021.

                  På Kommissionens vegne

               Ursula VON DER LEYEN

                  Formand

            (1)  EUT L 174 af 1.7.2011, s. 88.

            (2)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG
            I bilag III til direktiv 2011/65/EU tilføjes følgende som punkt 45:

                           »45.

                           Blydiazid, blystyphnat, blydipicramat, orangemønje (blytetroxid), blydioxid i elektriske og elektroniske tændere til sprængstoffer til civile (professionelle) formål og bariumchromat i pyrotekniske langtidsforsinkelsesladninger i elektriske tændere til sprængstoffer til civile (professionelle) formål

                           Gælder for kategori 11 og udløber den 20. april 2026.«


title: Kommissionens delegerede direktiv (EU) 2021/884 af 8. marts 2021 om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU for så vidt angår gyldighedsperioden for en undtagelse for brugen af kviksølv i elektriske roterende connectorer i systemer til intravaskulær ultralydbilleddannelse (EØS-relevant tekst)

text:
                  2.6.2021

                  DA

                  Den Europæiske Unions Tidende

                  L 194/37

         KOMMISSIONENS DELEGEREDE DIREKTIV (EU) 2021/884
         af 8. marts 2021
         om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU for så vidt angår gyldighedsperioden for en undtagelse for brugen af kviksølv i elektriske roterende connectorer i systemer til intravaskulær ultralydbilleddannelse
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, specifikt for medicinsk udstyr og overvågnings- og reguleringsinstrumenter opført i nævnte direktivs bilag IV, er undtaget fra denne begrænsning

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Kviksølv er et stof, som er underlagt begrænsninger, og som er opført i bilag II til direktiv 2011/65/EU.

                     (4)

                     Ved delegeret direktiv (EU) 2015/574 (2) indrømmede Kommissionen en undtagelse for anvendelse af kviksølv i systemer til intravaskulær ultralydbilleddannelse (herefter »undtagelsen«») ved at medtage nævnte anvendelse i bilag IV til direktiv 2011/65/EU. Undtagelsen skulle være udløbet den 30. juni 2019, jf. nævnte direktivs artikel 5, stk. 2, tredje afsnit.

                     (5)

                     Kommissionen modtog en ansøgning om fornyelse af undtagelsen (herefter »ansøgningen om fornyelse«) den 6. oktober 2017, dvs. inden for den tidsfrist, der er fastsat i artikel 5, stk. 5, i direktiv 2011/65/EU. I henhold til denne bestemmelse forbliver undtagelsen gyldig, indtil der er truffet afgørelse om ansøgningen om fornyelse.

                     (6)

                     Vurderingen af ansøgningen om fornyelse omfattede høring af interessenterne i henhold til artikel 5, stk. 7, i direktiv 2011/65/EU. De bemærkninger, der blev modtaget under disse høringer, blev offentliggjort på et særligt websted.

                     (7)

                     Kviksølv anvendes i elektriske roterende connectorer i systemer til intravaskulær ultralydbilleddannelse, som danner den elektriske ledningsvej mellem den roterende transducer og det ikke-bevægelige elektroniske apparatur. Anvendelsen af kviksølv muliggør bl.a. en højere operationsfrekvens, hvorved der kan opnås billeddannelse med en højere opløsning til fordel for patienten.

                     (8)

                     Eftersom der ikke findes alternativer, er det i øjeblikket ikke videnskabeligt eller teknisk muligt i praksis at substituere eller eliminere kviksølv i pågældende anvendelser. Undtagelsen er i tråd med Europa-Parlamentets og Rådets forordning (EF) nr. 1907/2006 (3) og svækker således ikke den miljø- og sundhedsbeskyttelse, der ydes ved den.

                     (9)

                     Fornyelsen af undtagelsen bør derfor indrømmes.

                     (10)

                     Undtagelsen bør fornyes for den højst tilladte periode på syv år frem til den 30. juni 2026, jf. artikel 4, stk. 3, og artikel 5, stk. 2, tredje afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (11)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag IV til direktiv 2011/65/EU ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 30. juni 2022 de love og administrative bestemmelser, der er nødvendige for at efterkomme dette direktiv. De meddeler straks Kommissionen disse love og bestemmelser.
               De anvender disse bestemmelser fra den 1. juli 2022.
               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 8. marts 2021.

                  På Kommissionens vegne

               Ursula VON DER LEYEN

                  Formand

            (1)  EUT L 174 af 1.7.2011, s. 88.

            (2)  Kommissionens delegerede direktiv (EU) 2015/574 af 30. januar 2015 om tilpasning til den tekniske udvikling af bilag IV til Europa-Parlamentets og Rådets direktiv 2011/65/EU, for så vidt angår undtagne anvendelser af kviksølv i systemer til intravaskulær ultralydbilleddannelse (EUT L 94 af 10.4.2015, s. 6).

            (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG
            I bilag IV, punkt 42, til direktiv 2011/65/EU affattes andet afsnit således:

               »Udløber den 30. juni 2026.«


title: Kommissionens delegerede direktiv (EU) 2020/360 af 17. december 2019 om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly i platinerede platinelektroder, der anvendes til visse målinger af ledningsevne (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/109

         KOMMISSIONENS DELEGEREDE DIREKTIV (EU) 2020/360
         af 17. december 2019
         om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly i platinerede platinelektroder, der anvendes til visse målinger af ledningsevne
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, specifikt for medicinsk udstyr og overvågnings- og reguleringsinstrumenter opført i nævnte direktivs bilag IV, er undtaget fra denne begrænsning

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Bly er et stof, som er underlagt begrænsninger, og som er opført i bilag II til direktiv 2011/65/EU.

                     (4)

                     Ved delegeret direktiv 2014/73/EU (2) indrømmede Kommissionen en undtagelse for anvendelse af bly i platinerede platinelektroder, der anvendes til målinger af ledningsevne, hvor visse forhold gør sig gældende (»undtagelsen«), ved at medtage de relevante anvendelser i bilag IV til direktiv 2011/65/EU. Undtagelsen skulle være udløbet den 31. december 2018, jf. samme direktivs artikel 5, stk. 2, tredje afsnit.

                     (5)

                     Kommissionen modtog en ansøgning om fornyelse af undtagelsen (»ansøgningen om fornyelse«) den 30. juni 2017, dvs. inden for den tidsfrist, der er fastsat i artikel 5, stk. 5, i direktiv 2011/65/EU. I henhold til denne bestemmelse forbliver undtagelsen gyldig, indtil der er truffet afgørelse om ansøgningen om fornyelse.

                     (6)

                     Vurderingen af ansøgningen om fornyelse omfattede høring af interessenterne i henhold til artikel 5, stk. 7, i direktiv 2011/65/EU.

                     (7)

                     Blyholdige platinelektroder, der indeholder platinerede platinelektroder, anvendes i specialiserede måleinstrumenter, der kræver visse måleegenskaber, som f.eks. bredt måleområde, høj nøjagtighed eller høj pålidelighed ved høj koncentration af syre og base.

                     (8)

                     Eftersom der ikke findes pålidelige alternativer, er det i øjeblikket ikke videnskabeligt eller teknisk muligt i praksis at substituere eller eliminere bly i pågældende anvendelser i visse måleinstrumenter. Fornyelsen af undtagelsen er i overensstemmelse med Europa-Parlamentets og Rådets forordning (EF) nr. 1907/2006 (3) og svækker således ikke den miljø- og sundhedsbeskyttelse, der ydes ved den.

                     (9)

                     Fornyelsen af undtagelsen bør derfor indrømmes.

                     (10)

                     Undtagelsen bør fornyes for den højst tilladte periode på syv år frem til den 31. december 2025, jf. artikel 4, stk. 3, og artikel 5, stk. 2, tredje afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (11)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag IV til direktiv 2011/65/EU ændres som angivet i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. marts 2021 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               De anvender disse bestemmelser fra den 1. april 2021.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN

                  Formand

            (1)  EUT L 174 af 1.7.2011, s. 88.

            (2)  Kommissionens delegerede direktiv 2014/73/EU af 13. marts 2014 om ændring med henblik på tilpasning til den tekniske udvikling af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly i platinerede platinelektroder (PPE), der anvendes til målinger af ledningsevne (EUT L 148 af 20.5.2014, s. 80).

            (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (EUT L 396 af 30.12.2006, s. 1).

            BILAG
            I bilag IV til direktiv 2011/65/EU affattes punkt 37 således:

                           »37.

                           Bly i platinerede platinelektroder, der anvendes til målinger af ledningsevne, hvor mindst ét af følgende forhold gør sig gældende:

                                       a)

                                       målinger i et bredt måleområde med et ledningsevneinterval på mere end én størrelsesorden (f.eks. et interval mellem 0,1 mS/m og 5 mS/m) i laboratorieanvendelser for ukendte koncentrationer

                                       b)

                                       målinger af opløsninger, hvor der kræves en nøjagtighed på +/– 1 % af prøveintervallet, og hvor elektrodens korrosionsbestandighed er påkrævet for en hvilken som helst af følgende opløsninger:

                                                   i)

                                                   opløsninger med en surhedsgrad < pH 1

                                                   ii)

                                                   opløsninger med en alkalinitet > pH 13

                                                   iii)

                                                   ætsende opløsninger, som indeholder halogengas

                                       c)

                                       målinger af ledningsevne over 100 mS/m, som skal udføres med bærbare instrumenter.

                           Udløber den 31. december 2025.«


title: Kommissionens delegerede direktiv (EU) 2020/361 af 17. december 2019 om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for hexavalent chrom til korrosionsbeskyttelse af kulstofstål-kølesystemet i absorptionskøleskabe (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/112

         KOMMISSIONENS DELEGEREDE DIREKTIV (EU) 2020/361
         af 17. december 2019
         om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for hexavalent chrom til korrosionsbeskyttelse af kulstofstål-kølesystemet i absorptionskøleskabe
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Denne begrænsning gælder ikke for de anvendelser, der er opført i bilag III til direktiv 2011/65/EU.

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Hexavalent chrom er et stof, som er underlagt begrænsninger, og som er opført i bilag II til direktiv 2011/65/EU.

                     (4)

                     Bilag III til direktiv 2011/65/EU indeholder en undtagelse fra begrænsningen, nemlig ved anvendelse af hexavalent chrom til korrosionsbeskyttelse af kulstofstål-kølesystemet i absorptionskøleskabe op til 0,75 vægtprocent i kølemidlet (»undtagelsen«). For kategori 1-7 og 10 skulle undtagelsen være udløbet den 21. juli 2016, jf. samme direktivs artikel 5, stk. 2, andet afsnit.

                     (5)

                     Kommissionen modtog en ansøgning om fornyelse af undtagelsen (»ansøgningen om fornyelse«) den 20. januar 2015, dvs. inden for den tidsfrist, der er fastsat i artikel 5, stk. 5, i direktiv 2011/65/EU. I henhold til denne bestemmelse forbliver undtagelsen gyldig, indtil der er truffet afgørelse om ansøgningen om fornyelse.

                     (6)

                     Vurderingen af ansøgningen om fornyelse omfattede høring af interessenterne i henhold til artikel 5, stk. 7, i direktiv 2011/65/EU. Vurderingen, der tager hensyn til Kommissionens afgørelser om godkendelser af markedsføring med henblik på anvendelse og/eller om godkendelser af anvendelse af stoffer, der er opført i bilag XIV til Europa-Parlamentets og Rådets forordning (EF) nr. 1907/2006 (2), førte til den konklusion, at den nuværende undtagelse for kategori 1-7 og 10 skal underopdeles i to undtagelser, således at ordlyden klart afspejler, at den videnskabelige og tekniske udvikling med hensyn til substitution af hexavalent chrom varierer, afhængigt af hvilken anvendelse der er tale om.

                     (7)

                     Hexavalent chrom (Cr(VI)) anvendes til korrosionsbeskyttelse af kulstofstål-kølesystemet i absorptionskøleskabe. Indersiden af stålrørene belægges med hexavalent chrom for at beskytte dem mod kølemiddel indeholdende ætsende ammoniak.

                     (8)

                     For anvendelser med en tilført effekt ≥ 75 W og for systemer, der drives fuldt ud med ikkeelektriske varmere (svarende til anvendelser ved høj fordampningstemperatur), som er omfattet af den nuværende undtagelse, er substitution eller eliminering af hexavalent chrom stadig ikke videnskabeligt og teknisk mulig på grund af manglen på pålidelige alternativer. En undtagelse for disse anvendelser er i overensstemmelse med Europa-Parlamentets og Rådets forordning (EF) nr. 1907/2006 (3) og svækker således ikke den miljø- og sundhedsbeskyttelse, der ydes ved den.

                     (9)

                     Den ønskede fornyelse for anvendelser ved høje fordampningstemperaturer bør derfor indrømmes frem til den 21. juli 2021, jf. artikel 4, stk. 3, og artikel 5, stk. 2, andet afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (10)

                     For anvendelser med en tilført effekt < 75 W (svarende til lav fordampningstemperatur), som på nuværende tidspunkt er omfattet af undtagelsen, er betingelserne for fornyelse, jf. artikel 5, stk. 1, i direktiv 2011/65/EU, ikke længere opfyldt, og ansøgningen om fornyelse bør derfor afvises. I henhold til nævnte direktivs artikel 5, stk. 6, udløber undtagelsen for disse anvendelser 12 måneder efter datoen for dette direktivs ikrafttræden.

                     (11)

                     For kategori 8, 9 og 11 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit, i direktiv 2011/65/EU. Af hensyn til den juridiske klarhed bør udløbsdatoerne anføres i nævnte direktivs bilag III.

                     (12)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag III til direktiv 2011/65/EU ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. marts 2021 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               De anvender disse bestemmelser fra den 1. april 2021.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN

                  Formand

            (1)  EUT L 174 af 1.7.2011, s. 88.

            (2)  Sammenfattende oversigt over Europa-Kommissionens afgørelser om godkendelser af markedsføring med henblik på anvendelse og/eller af anvendelse af stoffer, der er opført i bilag XIV til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT C 48 af 15.2.2017, s. 9).

            (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (EUT L 396 af 30.12.2006, s. 1).

            BILAG
            I bilag III til direktiv 2011/65/EU affattes punkt 9 således:

                           »9

                           Hexavalent chrom anvendt til korrosionsbeskyttelse af kulstofstål-kølesystemet i absorptionskøleskabe, højst 0,75 vægtprocent i kølemidlet

                           Gælder for kategori 8, 9 og 11 og udløber den:

                                       —

                                       21. juli 2021 for kategori 8 og 9 undtagen medicinsk udstyr til in vitro-diagnostik og industrielle overvågnings- og reguleringsinstrumenter

                                       —

                                       21. juli 2023 for kategori 8 medicinsk udstyr til in vitro-diagnostik

                                       —

                                       21. juli 2024 for kategori 9 industrielle overvågnings- og reguleringsinstrumenter og for kategori 11.

                           9.a.I

                           Højst 0,75 vægtprocent hexavalent chrom anvendt til korrosionsbeskyttelse af kulstofstål-kølesystemet i absorptionskøleskabe (herunder minibarer), konstrueret til at fungere helt eller delvist med et elektrisk varmesystem, der anvender en gennemsnitlig tilført effekt på < 75 W ved konstante driftsbetingelser

                           Gælder for kategori 1-7 og 10 og udløber den 5. marts 2021.

                           9.a.II

                           Højst 0,75 vægtprocent hexavalent chrom anvendt til korrosionsbeskyttelse af kulstofstål-kølesystemet i absorptionskøleskabe:

                                       —

                                       konstrueret til at fungere helt eller delvist med et elektrisk varmesystem, der anvender en gennemsnitlig tilført effekt på ≥ 75 W ved konstante driftsbetingelser

                                       —

                                       konstrueret til at fungere med et ikkeelektrisk varmesystem.

                           Gælder for kategori 1-7 og 10 og udløber den 21. juli 2021.«


title: Kommissionens delegerede direktiv (EU) 2020/362 af 17. december 2019 om ændring af bilag II til Europa-Parlamentets og Rådets direktiv 2000/53/EF om udrangerede køretøjer for så vidt angår undtagelsen for hexavalent chrom til korrosionsbeskyttelse af kulstofstålkølesystemet i absorptionskøleskabe i campingbiler (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/116

         KOMMISSIONENS DELEGEREDE DIREKTIV (EU) 2020/362
         af 17. december 2019
         om ændring af bilag II til Europa-Parlamentets og Rådets direktiv 2000/53/EF om udrangerede køretøjer for så vidt angår undtagelsen for hexavalent chrom til korrosionsbeskyttelse af kulstofstålkølesystemet i absorptionskøleskabe i campingbiler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), særlig artikel 4, stk. 2, litra b), og
         ud fra følgende betragtninger:

                     (1)

                     I henhold til artikel 4, stk. 2, litra a), i direktiv 2000/53/EF skal medlemsstaterne sikre, at materialer og komponenter i køretøjer, der markedsføres efter den 1. juli 2003, ikke indeholder bly, kviksølv, cadmium eller hexavalent chrom.

                     (2)

                     Bilag II til direktiv 2000/53/EF indeholder en liste over materialer og komponenter i køretøjer, der er undtaget fra direktivets artikel 4, stk. 2, litra a). Undtagelse 14 vedrørende brugen af hexavalent chrom bør af koherænsmæssige årsager ændres for at tilpasse formuleringen af denne undtagelse til formuleringen af lignende undtagelser vedrørende brugen af hexavalent chrom fastsat i Europa-Parlamentets og Rådets direktiv 2011/65/EU (2) og Europa-Parlamentets og Rådets forordning (EF) nr. 1907/2006 (3).

                     (3)

                     Vurderingen af undtagelse 14 i lyset af den tekniske og videnskabelige udvikling førte til den konklusion, at der nu findes passende alternativer til hexavalent chrom, men at disse endnu ikke kan anvendes i produkter. Det forventes, at passende alternativer til brugen af hexavalent chrom muligvis bliver tilgængelige i fremtiden. Undtagelsen bør derfor opdeles i tre underpunkter, og der bør fastsættes en udløbsdato for to af underpunkterne til denne undtagelse.

                     (4)

                     Direktiv 2000/53/EF bør derfor ændres —

               VEDTAGET DETTE DIREKTIV:

            Artikel 1
            Bilag II til direktiv 2000/53/EF ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 5. april 2020 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft dagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN

                  Formand

            (1)  EFT L 269 af 21.10.2000, s. 34.

            (2)  Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (EUT L 174 af 1.7.2011, s. 88).

            (3)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

            BILAG
            I bilag II i direktiv 2000/53/EF affattes punkt 14 således:

                           »14. Hexavalent chrom til korrosionsbeskyttelse af kulstofstål-kølesystemet i absorptionskøleskabe (højst 0,75 vægtprocent i kølemidlet):

                                       i)

                                       konstrueret til at fungere helt eller delvist med et elektrisk varmesystem, der anvender en gennemsnitlig indgangseffekt på < 75 W ved konstante driftsbetingelser

                                       ii)

                                       konstrueret til at fungere helt eller delvist med et elektrisk varmesystem, der anvender en gennemsnitlig indgangseffekt på ≥ 75 W ved konstante driftsbetingelser

                                       iii)

                                       konstrueret til at fungere med et ikke-elektrisk varmesystem

                           Køretøjer, der er typegodkendt inden den 1. januar 2020, og reservedele til sådanne køretøjer
                           Køretøjer, der er typegodkendt inden den 1. januar 2026, og reservedele til sådanne køretøjer

                           X«


title: Kommissionens delegerede direktiv (EU) 2020/363 af 17. december 2019 om ændring af bilag II til Europa-Parlamentets og Rådets direktiv 2000/53/EF om udrangerede køretøjer for så vidt angår visse undtagelser for bly og blyforbindelser i komponenter (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/119

         KOMMISSIONENS DELEGEREDE DIREKTIV (EU) 2020/363
         af 17. december 2019
         om ændring af bilag II til Europa-Parlamentets og Rådets direktiv 2000/53/EF om udrangerede køretøjer for så vidt angår visse undtagelser for bly og blyforbindelser i komponenter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), særlig artikel 4, stk. 2, litra b), og
         ud fra følgende betragtninger:

                     (1)

                     I henhold til artikel 4, stk. 2, litra a), i direktiv 2000/53/EF skal medlemsstaterne sikre, at materialer og komponenter i køretøjer, der markedsføres efter den 1. juli 2003, ikke indeholder bly, kviksølv, cadmium eller hexavalent chrom.

                     (2)

                     Bilag II til direktiv 2000/53/EF indeholder en liste over materialer og komponenter i køretøjer, der er undtaget fra direktivets artikel 4, stk. 2, litra a). I henhold til bilag II skal undtagelse 8e), 8f)b) og 8g) revideres i 2019. Undtagelse 8j) skal også revurderes i lyset af de seneste oplysninger om den tekniske og videnskabelige udvikling.

                     (3)

                     En vurdering af undtagelse 8e) og 8g) i lyset af disse oplysninger førte til den konklusion, at der for øjeblikket ikke findes passende alternativer til anvendelsen af bly i de materialer og komponenter, der er omfattet af disse undtagelser. Der bør derfor fastsættes en ny revisionsdato for disse undtagelser. Undtagelse 8g) bør imidlertid specificeres yderligere med et mere snævert anvendelsesområde. For at give køretøjsindustrien mulighed for at tilpasse sig disse ændringer bør det nuværende anvendelsesområde for undtagelse 8g) fastholdes for køretøjer af en type, der er godkendt inden den 1. oktober 2022, mens det mere snævre anvendelsesområde for denne undtagelse bør gælde for køretøjer af en type, der er godkendt efter denne dato.

                     (4)

                     En vurdering af undtagelse 8f)b) fører til den konklusion, at brugen af bly i de anvendelser, der er omfattet af denne undtagelse, ikke bør forlænges, fordi der findes alternativer til bly for disse anvendelser.

                     (5)

                     En vurdering af undtagelse 8j), som indrømmer en undtagelse vedrørende brugen af bly i loddemateriale til lodning i laminerede ruder, førte til den konklusion, at der for visse anvendelser findes alternativer til brugen af bly i loddemateriale til lodning i laminerede ruder. For visse ruder og anvendelser er det imidlertid usikkert, om der på nuværende tidspunkt findes passende alternativer til brugen af bly. Der bør derfor fastsættes en ny, mere begrænset undtagelse 8k) for disse ruder og anvendelser.

                     (6)

                     Undtagelse 8j) gælder kun for køretøjer af en type, der er godkendt inden den 1. januar 2020. For at sikre at brugen af bly fortsat er undtaget for så vidt angår disse ruder og anvendelser, for hvilke det er usikkert, om der på nuværende tidspunkt findes passende alternativer til brugen af bly, bør den nye indtagelse 8k) finde anvendelse snarest muligt. Derfor bør nærværende direktiv træde i kraft hurtigst muligt.

                     (7)

                     Direktiv 2000/53/EF bør derfor ændres —

               VEDTAGET DETTE DIREKTIV:

            Artikel 1
            Bilag II til direktiv 2000/53/EF ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 5. april 2020 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft dagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

                  Formand

               Ursula VON DER LEYEN

            (1)  EFT L 269 af 21.10.2000, s. 34.

            BILAG
            I bilag II til direktiv 2000/53/EF foretages følgende ændringer:

                        1)

                        punkt 8e) affattes således:

                                    »8e). Bly i loddemateriale med højt smeltepunkt (dvs. blylegeringer med 85 vægtprocent bly eller mere)

                                    (2)

                                    X«

                        2)

                        punkt 8f)b) affattes således:

                                    »8f)b). Bly i konnektorsystemer med deformerbare ben bortset fra bilkabelkonnektorers kontaktflade i køretøjer

                                    Køretøjer, der er typegodkendt inden den 1. januar 2024, og reservedele til sådanne køretøjer

                                    X«

                        3)

                        punkt 8g) affattes således:

                                    »8g)i). Bly i loddemateriale til etablering af elektrisk forbindelse mellem halvlederskive og bæresubstrat i integrerede kredsløbspakker med flip chip

                                    Køretøjer, der er typegodkendt inden den 1. oktober 2022, og reservedele til sådanne køretøjer

                                    X«

                                    »8g)ii). Bly i loddemateriale til etablering af elektrisk forbindelse mellem halvlederskive og bæresubstrat i integrerede kredsløbspakker med flip chip, hvor mindst ét af følgende kriterier gør sig gældende:

                                                i)

                                                der anvendes 90 nm-halvlederteknologi eller større

                                                ii)

                                                der anvendes en enkelt halvlederskive på 300 mm2 eller derover sammen med hvilken som helst halvlederteknologi

                                                iii)

                                                stablede chippakker med en halvlederskive på 300 mm2 eller derover eller silicium-interposere på 300 mm2 eller derover

                                    (2)
                                    Gælder for køretøjer, der er typegodkendt efter den 1. oktober 2022, og reservedele til sådanne køretøjer

                                    X«

                        4)

                        følgende punkt 8k) indsættes:

                                    »8k). Lodning af varmeanvendelsesformål, som anvender 0,5 A OH-strøm eller derover pr. loddeforbindelse, på enkeltruder af lamineret glas med en maksimal tykkelse på 2,1 mm. Denne undtagelse gælder ikke for lodning på kontakter, der er indkapslet i det mellemliggende polymerlag

                                    Køretøjer, der er typegodkendt inden den 1. januar 2024, og reservedele til sådanne køretøjer

                                    X(4)«


title: Kommissionens delegerede direktiv(EU)2020/364 af 17. december 2019 om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU for så vidt angår en undtagelse for anvendelse af cadmium og cadmiumforbindelser i visse strålingstolerante videokamerarør (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/122

         KOMMISSIONENS DELEGEREDE DIREKTIV(EU)2020/364
         af 17. december 2019
         om ændring, med henblik på tilpasning til den videnskabelige og tekniske udvikling, af bilag IV til Europa-Parlamentets og Rådets direktiv 2011/65/EU for så vidt angår en undtagelse for anvendelse af cadmium og cadmiumforbindelser i visse strålingstolerante videokamerarør
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, specifikt for medicinsk udstyr og overvågnings- og reguleringsinstrumenter opført i nævnte direktivs bilag IV, er undtaget fra denne begrænsning

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Cadmium er et stof, der er underlagt begrænsninger, og som er opført i bilag II til direktiv 2011/65/EU.

                     (4)

                     Den 3. december 2015 modtog Kommissionen en ansøgning i henhold til artikel 5, stk. 3, i direktiv 2011/65/EU om en undtagelse til opførelse i nævnte direktivs bilag IV for anvendelsen af cadmium i visse strålingstolerante videokamerarør (»den ønskede undtagelse«).

                     (5)

                     Vurderingen af ansøgningen omfattede høring af interessenterne i henhold til artikel 5, stk. 7, i direktiv 2011/65/EU.

                     (6)

                     Cadmium i videokamerarør er nødvendigt for at opnå tilfredsstillende strålingstolerance og optisk ydeevne af videokameraer, der anvendes i miljøer med høj strålingseksponering, f.eks. kernekraftværker og anlæg til behandling af nukleart brændselsaffald.

                     (7)

                     Der er i øjeblikket ingen cadmiumfri alternativer på markedet, som ville give den nødvendige kombination af optisk ydeevne og tilstrækkelig strålingsresistans.

                     (8)

                     Eftersom der ikke findes alternativer, er det ikke videnskabeligt eller teknisk muligt i praksis at substituere eller eliminere cadmium i visse videokamerarør. Undtagelsen er i overensstemmelse med Europa-Parlamentets og Rådets forordning (EF) nr. 1907/2006 (2) og svækker således ikke den miljø- og sundhedsbeskyttelse, der ydes ved den.

                     (9)

                     Den ønskede undtagelse bør derfor indrømmes, ved at de anvendelser, der er omfattet heraf, medtages i bilag IV til direktiv 2011/65/EU for så vidt angår det elektriske og elektroniske udstyr i kategori 9.

                     (10)

                     Den ønskede undtagelse bør indrømmes for en periode på syv år fra den 5. marts 2020, jf. artikel 5, stk. 2, første afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (11)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag IV til direktiv 2011/65/EU ændres som angivet i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. august 2020 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               De anvender disse bestemmelser fra den 1. september 2020.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

                  Formand

               Ursula VON DER LEYEN

            (1)  EUT L 174 af 1.7.2011, s. 88.

            (2)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (EUT L 396 af 30.12.2006, s. 1).

            BILAG
            I bilag IV til direktiv 2011/65/EU tilføjes følgende som punkt 44:

                           »44.

                           Cadmium i strålingstolerante videokamerarør, der er beregnet til kameraer med en centeropløsning på over 450 TV-linjer til brug i miljøer med eksponering for ioniserende stråling på over 100 Gy pr. time og en samlet dosis på over 100 kGy.

                           Gælder for kategori 9. Udløber den 31. marts 2027.«


title: Kommissionens delegerede direktiv (EU) 2020/365 af 17. december 2019 om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for bly i loddemateriale og overfladebehandling, der anvendes i visse håndholdte forbrændingsmotorer (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/125

         KOMMISSIONENS DELEGEREDE DIREKTIV (EU) 2020/365
         af 17. december 2019
         om ændring, med henblik på tilpasning til den videnskabelige og tekniske udvikling, af bilag III til Europa-Parlamentets og Rådets direktiv 2011/65/EU for så vidt angår en undtagelse for bly i loddemateriale og overfladebehandling, der anvendes i visse håndholdte forbrændingsmotorer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Denne begrænsning gælder ikke for de anvendelser, der er opført i bilag III til direktiv 2011/65/EU.

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Bly er et stof, som er underlagt begrænsninger, og som er opført i bilag II til direktiv 2011/65/EU.

                     (4)

                     Ved delegeret direktiv 2014/72/EU (2) indrømmede Kommissionen en undtagelse for anvendelse af bly i loddemateriale og overfladebehandling af elektriske og elektroniske komponenters termineringer og overfladebehandling af printkort, der anvendes i tændingsmoduler og andre elektriske og elektroniske motorreguleringssystemer, som af tekniske grunde skal monteres direkte på eller i krumtaphuset eller cylinderen af håndholdte forbrændingsmotorer (klasse SH:1, SH:2, SH:3 i Europa-Parlamentets og Rådets direktiv 97/68/EF (3)) (»undtagelsen), ved at medtage de pågældende anvendelser i bilag III til direktiv 2011/65/EU. Undtagelsen for kategori 1-7 og 10 skulle være udløbet den 31. december 2018, jf. samme direktivs artikel 5, stk. 2, tredje afsnit.

                     (5)

                     Kommissionen modtog en ansøgning om fornyelse af undtagelsen for kategori 6 og 11 (»ansøgningen om fornyelse«) den 30. juni 2017, dvs. inden for den tidsfrist, der er fastsat i artikel 5, stk. 5, i direktiv 2011/65/EU. I henhold til denne bestemmelse forbliver undtagelsen gyldig, indtil der er truffet afgørelse om ansøgningen om fornyelse.

                     (6)

                     Vurderingen af ansøgningen om fornyelse omfattede høring af interessenterne i henhold til artikel 5, stk. 7, i direktiv 2011/65/EU.

                     (7)

                     Det er almindeligt at anvende bly som legeringselement i loddemateriale med henblik på at styre smeltepunktet. Alternative materialer til erstatning for det stof, der er underlagt begrænsninger, er med held blevet afprøvet. Der er dog behov for mere tid til at bekræfte pålideligheden af de blyfrie produkter.

                     (8)

                     Der er i øjeblikket ingen blyfri alternativer på markedet, som ville give en tilstrækkelig grad af pålidelighed ved de anvendelser, der er omfattet af undtagelsen.

                     (9)

                     Eftersom der ikke findes pålidelige alternativer, er det i øjeblikket ikke videnskabeligt eller teknisk muligt i praksis at substituere eller eliminere bly i visse håndholdte forbrændingsmotorer. Undtagelsen bør derfor fornys. Fornyelsen af undtagelsen er i overensstemmelse med Europa-Parlamentets og Rådets forordning (EF) nr. 1907/2006 (4) og svækker således ikke den miljø- og sundhedsbeskyttelse, der ydes ved den.

                     (10)

                     Undtagelsen for kategori 1-7, 10 og 11 bør fornyes indtil den 31. marts 2022, jf. artikel 4, stk. 3, og artikel 5, stk. 2, første afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (11)

                     For kategori 8 og 9 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit, i direktiv 2011/65/EU. Af hensyn til den juridiske klarhed bør udløbsdatoerne anføres i nævnte direktivs bilag III.

                     (12)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag III til direktiv 2011/65/EU ændres som anført i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. marts 2021 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               De anvender disse bestemmelser fra den 1. april 2021.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN

                  Formand

            (1)  EUT L 174 af 1.7.2011, s. 88.

            (2)  Kommissionens delegerede direktiv 2014/72/EU af 13. marts 2014 om ændring med henblik på tilpasning til den tekniske udvikling af bilag III til Europa-Parlamentets og Rådets direktiv 2011/65/EU for så vidt angår en undtagelse for bly i loddemateriale og overfladebehandling af elektriske og elektroniske komponenters termineringer og overfladebehandling af printkort, der anvendes i tændingsmoduler og andre elektriske og elektroniske motorreguleringssystemer (EUT L 148 af 20.5.2014, s. 78).

            (3)  Europa-Parlamentets og Rådets direktiv 97/68/EF af 16. december 1997 om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner (EFT L 59 af 27.2.1998, s. 1). Direktiv 97/68/EF blev ophævet ved Europa-Parlamentets og Rådets forordning (EU) 2016/1628 af 14. september 2016 om krav vedrørende emissionsgrænser for forurenende luftarter og partikler for og typegodkendelse af forbrændingsmotorer til mobile ikkevejgående maskiner, om ændring af forordning (EU) nr. 1024/2012 og (EU) nr. 167/2013 og om ændring og ophævelse af direktiv 97/68/EF (EUT L 252 af 16.9.2016, s. 53).

            (4)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (EUT L 396 af 30.12.2006, s. 1).

            BILAG
            I bilag III i direktiv 2011/65/EU affattes punkt 41 således:

                           »41

                           Bly i loddemateriale og overfladebehandling af elektriske og elektroniske komponenters termineringer og overfladebehandling af printkort, der anvendes i tændingsmoduler og andre elektriske og elektroniske motorreguleringssystemer, som af tekniske grunde skal monteres direkte på eller i krumtaphuset eller cylinderen af håndholdte forbrændingsmotorer (klasse SH:1, SH:2, SH:3 i Europa-Parlamentets og Rådets direktiv 97/68/EF  (*1)

                           Gælder for alle kategorier og udløber den:

                                       —

                                       31. marts 2022 for kategori 1-7, 10 og 11

                                       —

                                       21. juli 2021 for kategori 8 og 9 undtagen medicinsk udstyr til in vitro-diagnostik og industrielle overvågnings- og reguleringsinstrumenter

                                       —

                                       21. juli 2023 for kategori 8 medicinsk udstyr til in vitro-diagnostik

                                       —

                                       den 21. juli 2024 for kategori 9 industrielle overvågnings- og reguleringsinstrumenter

               (*1)  Europa-Parlamentets og Rådets direktiv 97/68/EF af 16. december 1997 om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner (EFT L 59 af 27.2.1998, s. 1).«


title: Kommissionens delegerede direktiv (EU) 2020/366 af 17. december 2019 om ændring med henblik på tilpasning til den videnskabelige og tekniske udvikling af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly som termisk stabilisator i polyvinylchlorid, der anvendes i visse typer medicinsk udstyr til in-vitrodiagnostik ved analyse af blod, andre kropsvæsker og kropsgasser (EØS-relevant tekst)

text:
                  5.3.2020

                  DA

                  Den Europæiske Unions Tidende

                  L 67/129

         KOMMISSIONENS DELEGEREDE DIREKTIV (EU) 2020/366
         af 17. december 2019
         om ændring med henblik på tilpasning til den videnskabelige og tekniske udvikling af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly som termisk stabilisator i polyvinylchlorid, der anvendes i visse typer medicinsk udstyr til in-vitrodiagnostik ved analyse af blod, andre kropsvæsker og kropsgasser
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra a), og
         ud fra følgende betragtninger:

                     (1)

                     I henhold til artikel 4, stk. 1, i direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder de farlige stoffer, der er opført i bilag II til nævnte direktiv. Visse anvendelser, specifikt for medicinsk udstyr og overvågnings- og reguleringsinstrumenter opført i nævnte direktivs bilag IV, er undtaget fra denne begrænsning

                     (2)

                     De kategorier af elektrisk og elektronisk udstyr, som direktiv 2011/65/EU finder anvendelse på, er opført i nævnte direktivs bilag I.

                     (3)

                     Bly er et stof, som er underlagt begrænsninger, og som er opført i bilag II til direktiv 2011/65/EU.

                     (4)

                     Ved delegeret direktiv (EU) 2015/573 (2) indrømmede Kommissionen en undtagelse for bly som termisk stabilisator i polyvinylchlorid (PVC), der anvendes som basismateriale i amperometriske, potentiometriske og konduktometriske elektrokemiske sensorer i medicinsk udstyr til in-vitrodiagnostik ved analyse af blod, andre kropsvæsker og kropsgasser (»undtagelsen«) ved at opføre denne anvendelse i bilag IV til direktiv 2011/65/EU. Undtagelsen skulle være udløbet den 31. december 2018, jf. samme direktivs artikel 5, stk. 2, tredje afsnit.

                     (5)

                     Kommissionen modtog en ansøgning om fornyelse af undtagelsen den 25. maj 2017, dvs. inden for den tidsfrist, der er fastsat i artikel 5, stk. 5, i direktiv 2011/65/EU. I henhold til denne bestemmelse forbliver undtagelsen gyldig, indtil der er truffet afgørelse om ansøgningen om fornyelse.

                     (6)

                     Vurderingen af ansøgningen om fornyelse omfattede høring af interessenterne i henhold til artikel 5, stk. 7, i direktiv 2011/65/EU.

                     (7)

                     Blyet i PVC-sensorkortene til det pågældende in-vitro medicinske udstyr (blodanalysatorer) forøger sensorernes ydeevne, hvilket er nødvendigt, hvis udstyrets ydeevne i henseende til analytisk pålidelighed skal være optimal som hævdet i produktbeskrivelsen, således at de krav, der er fastsat i Europa-Parlamentets og Rådets direktiv 98/79/EF (3), opfyldes.

                     (8)

                     På markedet findes der blyfrie teknologier til visse analysatorer, som fremstilles af andre producenter, men det kræver ekstra tid at teste alternativernes pålidelighed til den specifikke anvendelse, som den foreliggende ansøgning om fornyelse vedrører.

                     (9)

                     Med en afskaffelse af undtagelsen er forventningen, at det kan undgås at markedsføre i alt 157 kg bly i Unionen. En afskaffelse vil imidlertid også medføre behov for at udskifte alt udstyr til diagnostik, hvilket følgelig forventes unødigt tidligt at frembringe 112 000 kg affald af elektrisk og elektronisk udstyr. Hertil kommer betydelige samfundsøkonomiske indvirkninger på sundhedstjenesteydere, som anvender det pågældende udstyr.

                     (10)

                     Undtagelsen svækker ikke den miljø- og sundhedsbeskyttelse, der ydes i henhold til Europa-Parlamentets og Rådets forordning (EF) nr. 1907/2006 (4). I lyset af den begrænsningsproces for bly i PVC, der er fastlagt i forordning (EF) nr. 1907/2006, bør undtagelsen kun indrømmes for en kort gyldighedsperiode på to år med henblik på at sikre fuld tilpasning til denne forordning, når begrænsningsprocessen er afsluttet.

                     (11)

                     Fornyelsen af undtagelsen bør derfor indrømmes.

                     (12)

                     Undtagelsen vedrører kategori 8 af elektrisk og elektronisk udstyr, som direktiv 2011/65/EU finder anvendelse på, og bør fornyes for en periode på to år fra den 5. marts 2020, jf. artikel 5, stk. 2, tredje afsnit, i direktiv 2011/65/EU. I lyset af resultaterne af de igangværende bestræbelser på at finde en pålidelig substitution forventes varigheden af denne undtagelse ikke at få nogen negative indvirkninger på innovationen.

                     (13)

                     Direktiv 2011/65/EU bør derfor ændres —

               VEDTAGET DETTE DIREKTIV:

            Artikel 1
            Bilag IV til direktiv 2011/65/EU ændres som angivet i bilaget til nærværende direktiv.

            Artikel 2

               1.   Medlemsstaterne vedtager og offentliggør senest den 31. marts 2021 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
               De anvender disse bestemmelser fra den 1. april 2021.
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.   Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

            Artikel 3
            Dette direktiv træder i kraft på tyvendedagen efter offentliggørelsen i Den Europæiske Unions Tidende.

            Artikel 4
            Dette direktiv er rettet til medlemsstaterne.

            Udfærdiget i Bruxelles, den 17. december 2019.

                  På Kommissionens vegne

                  Formand

               Ursula VON DER LEYEN

            (1)  EUT L 174 af 1.7.2011, s. 88.

            (2)  Kommissionens delegerede direktiv (EU) 2015/573 af 30. januar 2015 om ændring med henblik på tilpasning til den tekniske udvikling af bilag IV til Europa-Parlamentets og Rådets direktiv 2011/65/EU, for så vidt angår en undtagelse for bly i polyvinylchloridsensorer i medicinsk udstyr til in-vitro diagnostik (EUT L 94 af 10.4.2015, s. 4).

            (3)  Europa-Parlamentets og Rådets direktiv 98/79/EF af 27. oktober 1998 om medicinsk udstyr til in vitro-diagnostik (EFT L 331 af 7.12.1998, s. 1).

            (4)  Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (EUT L 396 af 30.12.2006, s. 1).

            BILAG
            I bilag IV til direktiv 2011/65/EU affattes punkt 41 således:

                           »41.

                           Bly som termisk stabilisator i polyvinylchlorid (PVC), der anvendes som basismateriale i amperometriske, potentiometriske og konduktometriske elektrokemiske sensorer i medicinsk udstyr til in-vitrodiagnostik ved analyse af blod, andre kropsvæsker og kropsgasser.

                           Udløber den 31. marts 2022.«